**Paskaidrojuma raksts**

**par Ogres novada pašvaldības saistošajiem noteikumiem Nr.23/2021 “Grozījumi Ogres novada pašvaldības 2021. gada 5. augusta saistošajos noteikumos Nr. 15/2021 “Par Ogres novada pašvaldības 2021.gada konsolidēto budžetu”**

Pamatojoties uz Ogres novada pašvaldības budžeta izpildes analīzi gan ieņēmumos, gan izdevumos, papildus piešķirtajām mērķdotācijām pedagogu darba samaksai no šī gada septembra līdz decembrim, Ogres novada pašvaldības pieņemtajiem lēmumiem un izmaksām saistībā ar iepirkumu komisijas pabeigtām iepirkuma procedūrām, Ogres novada pašvaldības 2021. gada 14. oktobra budžeta grozījumos apkopoti šādi grozījumu priekšlikumi:

* precizētas ieņēmumu prognozes;
* precizēti izdevumi pamatbudžetā pa valdības funkcionālajām kategorijām un ekonomiskās klasifikācijas kodiem;
* precizēta pamatbudžeta finansēšanas daļa.

**Ogres novada pašvaldības ieņēmumi**

Ogres novada pašvaldības pamatbudžeta ieņēmumi saskaņā ar grozījumiem ir **88 177 115 eiro**, kas, salīdzinot ar sākotnēji apstiprināto budžetu, ir palielināti par **6 478 214 eiro**.

|  |  |  |  |
| --- | --- | --- | --- |
| **Ieņēmumi** | **2021.gada sākotnējais budžets EUR** | **Grozījumi** | **2021.gada koriģētais budžets EUR** |
| Nodokļu ieņēmumi | 44 511 200 | 1 614 | 44 512 814 |
| Nenodokļu ieņēmumi | 1 595 579 | 44 100 | 1 639 679 |
| Maksas pakalpojumi un citi pašu ieņēmumi | 4 948 575 | 10 699 | 4 959 274 |
| Ārvalstu finanšu palīdzība | 39 426 | 7 604 | 47 030 |
| Pašvaldību saņemtie transferti no valsts budžeta daļēji finansētām atvasinātām publiskām personām | 106 701 | 50 500 | 157 201 |
| Valsts budžeta transferti | 29 075 133 | 6 388 197 | 35 463 330 |
| Pašvaldību budžetu transferti | 1 422 287 | -24 500 | 1 397 787 |
| **KOPĀ :** | **81 698 901** | **6 478 214** | **88 177 115** |

*1.tabula Ogres novada pašvaldības ieņēmumu izmaiņas 2021. gada oktobra grozījumos.*

Palielinājumu pamatā veido valsts mērķdotācijas vispārējās, interešu izglītības un 5.-6. gadīgo apmācības pedagogu darba samaksai un sociālās apdrošināšanas obligātajām iemaksām 4 mēnešiem 4 590 435 eiro apmērā.

**Nodokļu ieņēmumi:** 2021. gada oktobra budžeta grozījumos nodokļu ieņēmumus palielina Mazozolu pagasta pārvalde par **1 614** **eiro** sakarā ar **nekustamā īpašuma nodokļa (NĪN)** ieņēmumu pieaugumu.

**Nenodokļu ieņēmumi:** 2021. gada oktobra budžeta grozījumos šieieņēmumi palielinās par **44 100** **eiro,** pamatā tas ir saistīts ar ieņēmumiem no pašvaldības īpašuma pārdošanas Madlienas pagasta pārvaldē 44 000 eiro apmērā.

**Valsts budžeta transferti:** tie ir ieņēmumi, ko pašvaldība saņem no valsts budžeta konkrētam mērķim. 2021. gada budžeta grozījumos šie ieņēmumi palielinās par **6 388 197** **eiro.** Plānotas papildu valsts mērķdotācijas 4 mēnešiem vispārējās izglītības iestāžu pedagoģisko darbinieku darba samaksai un sociālās apdrošināšanas obligātajām iemaksām piecgadīgo un sešgadīgo bērnu izglītošanā nodarbināto pedagogu darba samaksai un valsts sociālās apdrošināšanas obligātajām iemaksām; mērķdotācija interešu izglītības programmu pedagogu daļējai darba samaksai un valsts sociālās apdrošināšanas obligātajām iemaksām 4 590 435 eiro apmērā; papildu dotācijas profesionālās ievirzes izglītības iestāžu pedagogu darba samaksas pieaugumam 25 630 eiro apmērā.

Lielākie papildu ieņēmumi transfertos no valsts budžeta Ogres novada pašvaldībai 2021. gada oktobra budžeta grozījumos saņemti šādu ES fondu un citu finanšu instrumentu līdzfinansēto projektu realizēšanai:

* Projekts Viedo tehnoloģiju ieviešana Ogres pilsētas apgaismojuma sistēmā EKII-3/19 – 264 669 eiro;
* Ogresgala pagasta pirmsskolas izglītības iestādes “Ābelīte” energoefektivitātes pasākumi (atjaunošana) – 364 314 eiro;
* Pašvaldības ēkas “Jauniešu māja” Brīvības ielā 40, Ogrē pārbūve – 529 832 eiro;
* Siltumnīcefekta gāzu emisiju samazināšana izbūvējot Ogres Centrālo bibliotēkas ēku – 248 724 eiro;
* Atbalsts priekšlaicīgas mācību pārtraukšanas samazināšanai (Pumpurs) – 72 229 eiro.

No Valsts reģionālās attīstības aģentūras Ogres novada pašvaldība saņēma vienreizēju dotāciju 263 644 eiro apmērā, lai līdzfinansētu administratīvi teritoriālās reformas (ATR) īstenošanas rezultātā radušos administratīvos izdevumus.

**Budžeta iestāžu ieņēmumi** 2021. gada 14. oktobra budžeta grozījumos ir palielināti tikai par **10 699 eiro**.

**Ogres novada pašvaldības budžeta izdevumi**

Ogres novada pašvaldības 2021. gada pamatbudžeta izdevumu daļā precizēti izdevumi pa funkcionālajām kategorijām un ekonomiskās klasifikācijas kodiem, kopumā izdevumus palielinot par **5 858 523 eiro**.

**Vispārējiem vadības dienestiem** izdevumi palielināti par **374 484 eiro**. Izpildvaras un likumdošanas varas institūciju (pašvaldības pārvaldes un domes deputātu funkcijām) darbības nodrošināšanai finansējums palielināts par 296 008 eiro – tas pamatā saistīts ar papildu administratīvajiem izdevumiem, kas radušies ATR īstenošanas rezultātā.

Vispārēja rakstura transferti no pašvaldību budžeta valsts budžetam palielināti par 4 562 eiro, no

kuriem 4 000 eiro ir finansējums Zemessardzei (grāmatas “Latvijas Republikas Zemessardzes 54. Ogres bataljons 1991 – 2021” izdošanai), pārcelts no kultūras pasākumiem paredzētajiem līdzekļiem, kā arī pārskaitīts Bezdarbnieku nodarbinātības projekta realizācijas neizlietotais finansējums Nodarbinātības valsts aģentūrai.

Pašvaldību savstarpējiem norēķiniem par izglītības iestāžu sniegtajiem pakalpojumiem plānotais finansējums palielināts par 130 212 eiro, jo dažos pievienotajos novados pirms ATR šie izdevumi bija plānoti Izglītības funkcijā.

Izdevumi neparedzētiem gadījumiem saskaņā ar lēmumiem samazināti par 56 298 eiro.

|  |  |  |  |
| --- | --- | --- | --- |
| **Izdevumi** | **2021.gada sākotnējais budžets EUR** | **Grozījumi** | **2021.gada koriģētais budžets EUR** |
| **Izpildvaras institūcijas** | 6 824 632 | 296 008 | 7 120 640 |
| **Pašvaldības parāda darījumi** | 333 833 | 0 | 333 833 |
| Vispārēja rakstura transferti no pašvaldību budžeta valsts budžetam | 2034 | 4 562 | 6 596 |
| Pašvaldību savstarpējie norēķini | 1 249 404 | 130 212 | 1 379 616 |
| Izdevumi neparedzētiem gadījumiem | 127 324 | -56 298 | 71 026 |
| **Sabiedriskā kārtība un drošība** | 1 433 913 | 20 560 | 1 454 473 |
| **Ekonomiskā darbība (bez autotransporta)** | 2 191 244 | 6 007 | 2 197 251 |
| **Autotransports** | 14 467 710 | -397 048 | 14 070 662 |
| **Vides aizsardzība** | 6 930 173 | 98 005 | 7 028 178 |
| **Pašvaldības teritoriju un mājokļu apsaimniekošana** | 13 609 323 | 871 589 | 14 480 912 |
| **Veselības aprūpei** | 720 168 | 15 538 | 735 706 |
| **Atpūta, kultūra un reliģija** | 7 910 084 | 84 846 | 7 994 930 |
| **Izglītība** | 48 504 414 | 4 579 759 | 53 084 173 |
| **Sociālai aizsardzībai** | 8 134 955 | 204 783 | 8 339 738 |
| **KOPĀ :** | **112 439 211** | **5 858 523** | **118 297 734** |

*2.tabula Ogres novada pašvaldības izdevumu izmaiņas 2021.gada oktobra grozījumos.*

**Sabiedriskajai kārtībai un drošībai** 2021. gada budžeta grozījumos izdevumu apjoms palielināts par **20 560 eiro**, kas saistīts ar nepieciešamību palielināt līdzekļus atskurbtuves pakalpojumiem.

**Ekonomiskajai darbībai** izdevumi 2021. gada oktobra budžeta grozījumos samazināti par **391 041 eiro**. Ir pabeigta projekta “Iekārtā (gājēju) tilta pār Ogres upi teritorijā starp J. Čakstes prospektu un Ogres ielu Ogrē, būvniecība”, kam būvniecības gaitā ir izveidojies ietaupījums un izdevumi samazināti par 116 057 eiro. Projekta “Meža prospekta posms piekļuves nodrošināšanai skolas un sporta ēkai Meža prospektā 17, Ogrē” realizācija ir atlikta un to plānots realizēt kopā ar projektu “Uzlabot vispārējās izglītības iestāžu mācību vidi Ogres novadā”, kā rezultātā izdevumi samazināti par 274 036 eiro, no kuriem 232 930 eiro bija paredzēti kā aizņēmums. Savukārt ir paredzēti līdzekļi triju jaunu projektu realizācijai 2021. un 2022. gados:

* Madlienas ielas seguma atjaunošana un lietus ūdens kanalizācijas sistēmas izveide realizācijai;
* Bezdelīgu ielas seguma atjaunošana un lietus ūdens kanalizācijas sistēmas izveide realizācijai;
* Lauberes ielas seguma atjaunošana un lietus ūdens kanalizācijas sistēmas izveide realizācijai.

Šogad šos projektus paredzēts realizēt 30% apmērā par kopējo summu 187 605 eiro, no tiem 85 % būs valsts aizdevums, kas tiek piešķirts pašvaldību investīciju projektiem Covd-19 izraisītās krīzes seku mazināšanai un novēršanai.

Par 147 620 eiro ir samazināta plānotā Valsts kases aizņēmumu summa divu ielu virsmu seguma atjaunošanai Lielvārdē, jo iepirkuma procedūra noslēdzās ar zemāku rezultātu, nekā tika plānots, tas ir, “Uzvaras ielas posma (no Rembates ielas līdz Liepu ielai) un gājēju ietves izbūve Lielvārdē” izmaksas samazinājās par 101 381 eiro un “Meža ielas posma (no Katoļu baznīcas līdz Rembates ielai) virsmas seguma atjaunošana un gājēju ietves izbūve Lielvārdē” izmaksas samazinājās par 46 239 eiro.

**Vides aizsardzības** izdevumi palielināti par **98 005 eiro**. Pamatā tas ir saistīts ar pašvaldības aģentūrai “Ogres komunikācijas” piešķirtā finansējuma deleģēto funkciju izpildei pārdali, palielinot izdevumus, lai nodrošinātu Ogres pilsētas kanalizācijas tīklu izbūvi Doles ielas 2 un Doles ielas 4 Ogrē un “Doles” Tīnūžu pagastā ēku pieslēgšanu šiem tīkliem, jo pašreiz notekūdeņu novadīšanai tiek izmantoti privātie, SIA “Rodex PRO” piederošie, kanalizācijas tīkli. Papildu finansējums ir nepieciešams gala norēķiniem par Ogres Centrālās bibliotēkas būvdarbiem, savukārt samazināti plānotie izdevumi 74 732 eiro apmērā Ogresgala pagasta pirmsskolas izglītības iestādes “Ābelīte” energoefektivitātes pasākumiem, jo mainīta projekta realizācijas naudas plūsma starp 2021. un 2022. gadu un realizācijas veids uz augstas gatavības valsts investīciju projektu.

**Pašvaldības teritoriju un mājokļu apsaimniekošanas** izdevumi palielināti par **871 589 eiro**.

Izdevumu palielinājums saistīts ar divu augstas gatavības valsts investīciju projektu (pašvaldības ēkas “Jauniešu māja” Brīvības 40, Ogrē, pārbūve; “Inženierbūves atjaunošana” jeb Klinšu kāpšanas sienas izveide Zvaigžņu iela 11, Ogrē) realizācijas uzsākšanu – to īstenošana paredzēta 2021. un 2022. gadā.

Veiktas iekšējās korekcijas budžeta plānā – no izdevumu tāmes Lielvārdes teritoriju apsaimniekošanai paredzētās investīcijas 32 000 eiro apmērā pārnestas uz Jumpravas teritoriju apsaimniekošanas izdevumu tāmi ielu apgaismojuma izbūvei un 20 000 eiro – sabiedrības līdzdalības projekta realizācijai. Paredzētās iniciatīvas atbilst plānotajām un nav mainītas.

**Veselībai** 2021. gada oktobra budžeta grozījumos izdevumi palielināti par **15 538 eiro**. Projekta “ERAF Lielvārdes poliklīnikas infrastruktūras uzlabošana A.Kauliņas un L.Rancānes ārsta praksēs” realizācijai piešķirti papildu līdzekļi 14 000 eiro apmērā no Attīstības plānošanas un pašvaldības īpašumu pārvaldības nodaļas projektu līdzfinansējumu tāmes.

**Atpūtai, kultūrai un reliģijai** izdevumi palielināti par **84 846 eiro**. Vairākās izdevumu pozīcijās plānotā finansējuma apjoms ir samazināts, savukārt komandu vai individuālo sacensību dalībnieku atbalstam izdevumi palielināti par 87 534 eiro, piešķirot papildu finansējumu basketbola kluba “Ogre” darbības nodrošināšanai.

Ir veikta PA “Ogres novada kultūras centrs” reorganizācija – aģentūra ar 1.oktobri ir pārveidota par iestādi “Ogres novada kultūras centrs”, tai saglabājot atsevišķu grāmatvedību un attiecīgi pārdalot gada sākumā aģentūrai plānoto finansējumu.

Pilsētas dekorēšanai svētkiem finansējums palielināts par 70 000 eiro papildu dekoru iegādei un uzstādīšanai.

Augstas gatavības investīciju projektam “Esošās ēkas rekonstrukcija Taurupes muižas klēts pārbūve” ieplānots pašvaldības līdzfinansējums 67 500 eiro apmērā.

Televīzijai papildus piešķirti 4000 eiro sižetu veidošanai saistībā ar ATR īstenošanu jaunizveidotajā novadā.

**Izglītībai** izdevumi palielināti par **4 579 759 eiro**, tai skaitā pedagogu darba samaksai un darba devēja sociālajām iemaksām izdevumi visās Ogres novada izglītības iestādēs palielināti par 4 463 720 eiro. Pirmsskolas izglītības iestādēm (PII) pamatā veikta izdevumu pārdale starp ekonomiskajiem klasifikācijas kodiem. PII “Strautiņš” piešķirts papildus finansējums 2 035 eiro žoga izbūvei, PII “Dzīpariņš” 1 862 eiro apkures sistēmas ventiļu nomaiņai.

Sakarā ar Krapes skolas pievienošanu Lēdmanes pamatskolai piešķirts papildu pašvaldības finansējums 14 152 EUR apmērā tās filiāles Krapes skolas darbības nodrošināšanai attiecīgi, samazinot Ogres 1.vidusskolas finansējumu. Saskaņā ar iepirkumu papildus piešķirti arī 14 588 eiro Mazozolu skolas ēkas fasādes atjaunošanai.

Pašvaldību savstarpējiem norēķiniem par izglītības iestāžu sniegtajiem pakalpojumiem plānotais finansējums 191 147 eiro no “Izglītības” funkcijas pārcelts uz “Vispārēja rakstura transferti no pašvaldību budžeta pašvaldību budžetam” funkciju.

Izglītojamo ēdināšanai finansējums palielināts par 40 000 eiro attiecīgi samazinot skolēnu pārvadājumiem plānotos izdevumus. Izmaiņas saistītas ar daļēju attālināto mācību procesa organizēšanu Covid-19 izplatības dēļ.

Finansējums “Pārējā citur neklasificētā izglītība” (izglītības projektu realizācijai) palielināts par 182 077 eiro. Pamatā tas ir saistīts ar ES projektu “Atbalsts priekšlaicīgas mācību pārtraukšanas samazināšanai, PUMPURS”, “Atbalsts izglītojamo individuālo kompetenču attīstībai” un “Karjeras atbalsts vispārējās un profesionālās izglītības iestādēs”, kā arī ar divu jaunu Jaunatnes starptautisko programmu aģentūras projektu un viena jauna *Erasmus +* programmas projekta īstenošanu.

**Sociālajai aizsardzībai** 2021. gada budžeta grozījumos izdevumi palielināti par **204 783 eiro**,

Veikti precizējumi ekonomiskās klasifikācijas kodos, pārceļot finansējumu no ekonomiskās klasifikācijas koda (EKK) 7210 “Pašvaldību transferti citām pašvaldībām” uz EKK 6412 “Samaksa par ilgstošas sociālās aprūpes un sociālās rehabilitācijas institūciju sniegtajiem pakalpojumiem”, līdz ar to pabalstiem maznodrošinātām personām izdevumi palielinās par 114 298 eiro. Veikta izdevumu pārdale arī starp plānoto pabalstu ekonomiskajiem klasifikācijas kodiem.

Tiek palielināts finansējums diviem sociālajiem projektiem. Jauniešu garantijas ietvaros projekta “PROTI un DARI!” īstenošanas apmērs palielinās par 28 157 eiro un ES projektā "Deinstitucionalizācija un sociālie pakalpojumi personām ar invaliditāti un bērniem" palielināts projekta apmērs un attiecīgi finansējums par 50 500 eiro.

**Ogres novada pašvaldības budžeta FINANSĒŠANA**

**Kredītsaistības**

Ogres novada pašvaldībai 2021. gada oktobra budžeta grozījumos plānotais aizņēmumu apjoms samazināts par **603 982 eiro**.

|  |  |  |  |  |
| --- | --- | --- | --- | --- |
| Nr. p.k. |  | 2021.g. plānotie aizņēmumi (EUR) | Grozījumi | Koriģēti 2021.g. plānotie aizņēmumi (EUR) |
| 1 | Aizsargmola būvniecība pie Ogres ietekas Daugavā ar mērķi novērst plūdu un krasta erozijas risku apdraudējumu Ogres pilsētā | 213 170 |  | 213 170 |
| 2 | 8.1.2.SAM "Uzlabot vispārējās izglītības iestāžu mācību vidi Ogres novadā" | 7 819 498 |  | 7 819 498 |
| 3 | Siltumnīcefekta gāzu emisiju samazināšana izbūvējot Ogres Centrālo bibliotēkas ēku | 4 112 450 |  | 4 112 450 |
| 4 | Projekts "Uzņēmējdarbības attīstība Ogres stacijas rajonā, pārbūvējot uzņēmējiem svarīgu ielas posmu un laukumu Ogrē'' | 396 865 |  | 396 865 |
| 5 | ERAF "Pakalpojumu infrastruktūras attīstība deinstitucionalizācijas plānu īstenošanai" | 1 130 702 |  | 1 130 702 |
| 6 | Ogres pašvaldības ēkas Skolas ielā 12, Ogrē energoefektivitātes paaugstināšana izmantojot atjaunojamos energoresursus Projekta Nr. 4.2.2.0/20/I/009 | 448 386 |  | 448 386 |
| 7 | Kadiķu ielas Ogrē pārbūve | 17 750 |  | 17 750 |
| 8 | Egļu ielas Ogrē pārbūve | 48 461 |  | 48 461 |
| 9 | Rožu ielas Ogrē pārbūve | 325 269 |  | 325 269 |
| 10 | Blaumaņa ielas Ogrē pārbūve | 152 081 |  | 152 081 |
| 11 | Gājēju un veloceliņa izbūve gar autoceļa V996 "Ogre – Viskāļi - Koknese" brauktuves malu posmā no Ogres līdz Ogresgalam | 464 769 |  | 464 769 |
| 12 | Parka ielas pārbūve | 9 000 |  | 9 000 |
| 13 | Projekts “Jaunu pašvaldības pakalpojumu sniegšanas veidu attīstība” | 366 802 |  | 366 802 |
| 14 | Madlienas pag. autoceļa A1 posma no P32 līdz iebrauktuvei uz Madlienas vidusskolu pārbūve | 257 849 |  | 257 849 |
| 15 | Poruka ielas Ogrē pārbūve | 625 565 |  | 625 565 |
| 16 | Čakstes/Strēlnieku prospekta līdz Dārza ielai atjaunošana | 168 812 |  | 168 812 |
| 17 | Čakstes prospekta no Mazās Ķentes ielas līdz Skalbju ielai atjaunošana | 350 193 |  | 350 193 |
| 18 | Dārza ielas līdz autoceļam A6 atjaunošana | 134 198 |  | 134 198 |
| 19 | Lielvārdes ielas virsmas atjaunošana | 82 071 |  | 82 071 |
| 20 | Stirnu ielas virsmas atjaunošana | 120 005 |  | 120 005 |
| 21 | Miera ielas pārbūve | 160 429 |  | 160 429 |
| 22 | Bumbieru ielas, Ogresgalā pārbūve | 318 750 |  | 318 750 |
| 23 | Gājēju celiņa no Ogres trošu tilta līdz gājēju pārejai izbūve | 0 |  | 0 |
| 24 | Autostāvlaukuma izbūve Mālkalnes prospektā 43, Ogre, Ogres novads | 124 100 |  | 124 100 |
| 25 | Ceriņu ielas Ogrē pārbūve | 113 900 |  | 113 900 |
| 26 | Ogresgala pagasta pirmsskolas izglītības iestādes “Ābelīte” energoefektivitātes pasākumi (atjaunošana) | 382 896 | -382 896 | 0 |
| 27 | Pašvaldības prioritārajam projektam: "Iekārtā (gājēju) tilta pār Ogres upi teritorijā starp J.Čakstes pr. un Ogres ielu, Ogrē būvniecība" | 400 000 |  | 400 000 |
| 28 | Vides pieejamības nodrošināšana Ogres Valsts ģimnāzijā | 77 860 |  | 77 860 |
| 29 | Pašvaldības ēkas fasādes un kabinetu (telpu grupu) atjaunošana Ziedu ielā 3, Ķeipenē, Ogres novadā | 84 058 |  | 84 058 |
| 30 | Urbuma un ūdensapgādes sistēmas būvniecība Krapē daudzdzīvokļu mājai “Modernieki”, kurā tiek nodrošināta sociālās aprūpes centra funkcija | 85 000 |  | 85 000 |
| 31 | Meža prospekta posms piekļuves nodrošināšanai skolas un sporta ēkai Meža prospektā 17, Ogrē, Ogres nov. | 232 930 | -232 930 | 0 |
| 32 | Madlienas ielas seguma atjaunošana un lietus ūdens kanalizācijas sistēmas izveide realizācijai |  | 50 139 | 50 139 |
| 33 | Lauberes ielas seguma atjaunošana un lietus ūdens kanalizācijas sistēmas izveide realizācijai |  | 63 494 | 63 494 |
| 34 | Bezdelīgu ielas seguma atjaunošana un lietus ūdens kanalizācijas sistēmas izveide realizācijai |  | 45 831 | 45 831 |
| 35 | Ogres ielas rekonstrukcija Ķegumā īstenošana Līg.nr.A2/1/20/636 | 8 764 |  | 8 764 |
| 35 | Projekta “Pašvaldības transporta infrastruktūras attīstība (Papeļu ielas un Ziedu ielas atjaunošana un Neļķu ielas pārbūve)” īstenošanai | 108 084 |  | 108 084 |
| 36 | Projekta “Pašvaldības transporta infrastruktūras attīstība (Ausekļa ielas asfaltbetona seguma izbūve)” īstenošanai | 110 208 |  | 110 208 |
| 37 | Projekta “Pašvaldības transporta infrastruktūras attīstība (Lupīnu ielas asfaltbetona seguma izbūve)” īstenošanai | 124 724 |  | 124 724 |
| 38 | Projekta "Pašvaldības transporta infrastruktūras attīstība (Kārklu ielas, Atteku ielas, Neļķu ielas divkārtu virsmas apstrāde)"īstenošanai | 73 550 |  | 73 550 |
| 39 | SIA "Lielvārdes Remte" pamatkapitāla palielināšanai KF projekta "Ūdenssaimniecības pakalpojumu attīstība Lielvārdē 3.kārta" īstenošanai | 1 689 557 |  | 1 689 557 |
| 40 | Projekta "Riekstu ielas izbūve" īstenošanai | 137 851 |  | 137 851 |
| 41 | Projekta "Raiņa ielas posma (no Slimnīcas ielas līdz gaismas ielai ) un stāvlaukuma Raiņa ielā -5 atjaunošanai" īstenošanai | 200 144 |  | 200 144 |
| 42 | Projekta "Lielvārdes pilsētas Lāčplēša laukuma pārbūves īstenošanai | 400 000 |  | 400 000 |
| 43 | Projekta "Raiņa ielas posma(no Gaismas ielas līdz E. Kauliņa alejai) un Austriņu ceļa virsmas seguma un gājēju ietves atjaunošanas īstenošanai | 343 180 |  | 343 180 |
| 44 | Uzvaras ielas posma (no Rembates ielas līdz Liepu ielai) virsmas seguma atjaunošana un gājēju ietves izbūve Lielvārdē | 442 000 | -101 381 | 340 619 |
| 45 | Meža ielas posma (no Katoļu baznīcas līdz Rembates ielai) virsmas seguma atjaunošana un gājēju ietves izbūve Lielvārdē | 378 803 | -46 239 | 332 564 |
| 46 | Jaunas pirmsskolas izglītības ēkas būvniecība pie Lielvārdes pamatskolas | 728 375 |  | 728 375 |
| 47 | Lielvārdē Ziemeļu puses ielu (3+1 ietve) atjaunošana | 745 187 |  | 745 187 |
|  | **Kopā:** | **24 714 246** | **-603 982** | **24 110 264** |

*3.tabula Ogres novada pašvaldības plānoto aizņēmumu izmaiņas 2021. gada oktobra grozījumos.*

Ir precizētas aizņēmumu summas četriem plānotajiem kredītiem un plānoti aizņēmumi trim jauniem ceļu investīciju projektiem.

Uz 2021. gada 14. oktobri aizņēmumu atmaksas summa 2021. gada oktobra budžeta grozījumos ir palielināta par 513 393 **eiro** saņemtā projektu finansējuma apmērā, dzēšot aizņēmumu pamatsummas maksājumus saskaņā ar Ministru kabineta noteikumu Nr.362 16.punktu.

|  |  |
| --- | --- |
| **Projekta nosaukums** | **Palielinās Valsts kasei atgriežamais aizņēmums** |
| Projekta “Viedo tehnoloģiju ieviešana Ogres pilsētas apgaismojuma sistēmā” īstenošanai P-90/2020 | 264 669 |
| Projekta “Siltumnīcefekta gāzu emisiju samazināšana izbūvējot Ogres Centrālo bibliotēkas ēku” realizācijai P-174/2020 | 248 724 |
| **Kopā:** | **513 393** |

*4.tabula Ogres novada pašvaldības aizņēmumu atmaksu izmaiņas 2021. gada oktobra grozījumos.*

Līdzekļu atlikumu uz gada beigām 2021. gada oktobra grozījumos plānots samazināt par 497 684 eiro.

Ogres novada domes priekšsēdētājs E. Helmanis